CELEX: 32013R0442
Language: hr
Date: 2013-05-07 00:00:00
Title: Provedbena uredba Komisije (EU) br. 442/2013 od 7. svibnja 2013. o razvrstavanju određene robe u kombiniranu nomenklaturu

02/Sv. 024
            
            
               HR
            
            
               Službeni list Europske unije
            
            
               137
            
         32013R0442
   
               L 130/15
            
            
               SLUŽBENI LIST EUROPSKE UNIJE
            
            
               07.05.2013.
            
         
      PROVEDBENA UREDBA KOMISIJE (EU) br. 442/2013
   od 7. svibnja 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe navedene u Prilogu ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na bilo koju drugu nomenklaturu koja se u cijelosti ili djelomično temelji na kombiniranoj nomenklaturi ili kojom se uvodi daljnja podjela iste te koja je uspostavljena posebnim propisima Unije radi primjene tarifnih ili drugih mjera koje se odnose na trgovinu robom.
            
         
               (3)
            
            
               U skladu s navedenim Općim pravilima, robu navedenu u stupcu 1 tablice iz Priloga na temelju obrazloženja iz stupca 3 navedene tablice treba razvrstati u odgovarajuće oznake KN navedene u stupcu 2.
            
         
               (4)
            
            
               Primjereno je da se sukladno članku 12. stavku 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik u razdoblju od tri mjeseca može nastaviti pozivati na obvezujuće tarifne informacije o razvrstavanju robe u kombiniranu nomenklaturu koje su izdala carinska tijela država članica, a koje nisu u skladu s ovom Uredbom.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba opisana u stupcu 1 tablice iz Priloga razvrstava se u kombiniranu nomenklaturu pod oznaku KN navedenu u stupcu 2 tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se na temelju članka 12. stavka 6. Uredbe (EEZ) br. 2913/92 nastaviti koristiti u razdoblju od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 2013.
      
         
            Za Komisiju, u ime predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Obrazloženje
            
         
               (1)
            
            
               (2)
            
            
               (3)
            
         
               Homogena, nezrnasta, mekana pasta s pikantnim mirisom i prevladavajućim slanim, pikantnim okusom (shiro miso).
               Proizvod se sastoji od (% mas.):
               
                           —
                        
                        
                           soje
                        
                        
                           43;
                        
                     
                           —
                        
                        
                           riže
                        
                        
                           43;
                        
                     
                           —
                        
                        
                           soli
                        
                        
                           12;
                        
                     
                           —
                        
                        
                           vode
                        
                        
                           2.
                        
                     Pasta je dobivena fermentacijom (koji plijesan) mješavine soje kuhane na pari i riže kuhane na pari.
               Tijekom fermentacije razvijaju se različiti okusi i proizvod se upotrebljava kao sastojak u tradicionalnim japanskim jelima.
            
            
               2103 90 90
            
            
               Proizvod se razvrstava u skladu s Općim pravilima 1. i 6. za tumačenje kombinirane nomenklature i tekstom oznaka KN 2103, 2103 90 i 2103 90 90.
               Proizvod se dodaje jelima kako bi dobila okus, može se upotrebljavati u velikom broju jela i odgovara obilježjima miješanih začinskih tvari i miješanih začinskih sredstava iz tarifnog broja 2103.
               Proizvod je pripravak koji dodaje okus jelu, ali nije namijenjen da se sam jede. Stoga je isključeno razvrstavanje pod tarifni broj 2008 (vidjeti također Napomene s objašnjenjem HS-a uz tarifni broj 2103, (A), treći stavak).
               Kako je opis tarifnog broja 2103 određeniji, razvrstavanje pod tarifni 2106 kao prehrambeni proizvodi nespomenuti niti uključeni na drugom mjestu isključeno je.
               Stoga se proizvod razvrstava pod oznaku KN 2103 90 90 kao ostale miješane začinske tvari i miješana začinska sredstva.